section_heading: Povijesna svečanost
paragraph_text: Na sam dan festivala na tisuće sudionika polazi od crkve na Hunnegemu u povorci od oko 800 sudionika koju vodi kanonik i članovi gradskog vijeća odjeveni u povijesne odore koje svjedoče o 2500 godina povijesti Grammonta. Oni se, oko tri poslije podne, noseći kruh, vino, ribu i vatru, uspinju na brdo Oudenberg, prema Gospinoj kapeli na njegovom vrhu. Unutra kanonik blagoslivlja krakelingene i recitira litanije, nakon čega vjerski i svjetovni čelnici ispijaju vino iz srebrnog kaleža iz 16. stoljeća u kojemu se nalazi malena živa riba; što je odnedavno postalo kontroverzan običaj. Slijedi bacanje desetak tisuća krakelingena u gomilu ispred kapele, od kojih se u jednom krije pobjednički listić. Nagrada je zlatni dragulj koji se posebno izrađuje za ovaj događaj, a svae godine ga izrađuje drugi lokalni zlatar.